open-index/open-wikipedia-markdown huggingface dataset:
ஆன்ம நன்மை

**ஆன்ம நன்மை** என்பது கத்தோலிக்க திருச்சபையில் நற்கருணை பக்திமுயற்சிகளில் ஒன்றாகும். இது குறிப்பாக திருப்பலிக்கு ஆயத்தமாக ஏறெடுக்கப்படும். நற்கருணையில் இருப்பதாக நம்பப்படும் இயேசு கிறித்துவோடு ஒன்றித்திருக்க விரும்புவதே இப்பக்தி முயற்சியாகும். இது கத்தோலிக்க திருச்சபையிலும் சில ஆங்லிக்க ஒன்றியங்களிலும் பயன்படுத்தப்படுகின்றது. பல புனிதர்களும், திருத்தந்தையர்களும் குறிப்பாக ஓசேமரிய எஸ்கிரிவா மற்றும் திருத்தந்தை இரண்டாம் யோவான் பவுல் இப்பக்தியினை ஊக்குவித்தனர். நேரடியாகவோ அல்லது மறைமுகமாகவோ கடவுளோடு ஒன்றித்திருக்க விரும்புவதே எல்லா மனித விருப்பங்களின் முடிவாக இருக்கவேண்டும் என்பது கத்தோலிக்க நம்பிக்கை. இப்பக்தி முயற்சி இதனடிப்படையில் உருவானதாகும். இதனை செய்வதற்கு விருப்பமும் தியானமும் அவசியமெனினும் பலர் வாய்வழி செபங்களையும் செய்வர்.

## மேற்கோள்கள்


பகுப்பு:கிறித்தவ இறைவேண்டல்கள்
பகுப்பு:கிறித்தவ பக்தி முயற்சிகள்
பகுப்பு:கத்தோலிக்க ஆன்மீகம்
தாய் மாமன்

**தாய் மாமன்**  தமிழர் பண்பாட்டில் இருக்கும் ஒரு முக்கிய உறவு முறையாகும். இது தாயின் உடன் பிறந்தவரைக் குறிக்கும். பெரும்பாலான தாலாட்டுப் பாடல்களில் மாமன் பெருமையைக் கூறும் பாடல்களே அதிகம். 

தமிழர்களின் உறவுமுறைப்படி, இவர் தனது உடன் பிறந்த சகோதரிகளின் (அக்கா/தங்கை) மகன் மற்றும் மகள்களுக்கு மாமனார் முறையில் இருக்கிறார்     

## சடங்குகளில் முக்கியத்துவம்
### தொட்டிலிடுதல்
குழந்தை பிறந்ததும் தாய் மாமன் தொட்டில் கம்பு, தொட்டிற் சீலை அல்லது தொட்டில் முண்டு போன்றவற்றைக் கொண்டுவந்து தொட்டில் கட்டி குழந்தையைக் கிடத்தி மூன்றுமுறை ஆட்டிவிடும் வழக்கம் பல குடும்பங்களில் உண்டு.

### காது குத்துதல்
காது, மூக்கு ஆகிய பகுதிகளில் துளையிட்டு உலோக ஆபரணம் பூட்டுவதற்கு தாய் மாமன் மடியில் குழந்தையை அமர வைத்துக் காது குத்துதல் என்பது மாறாத வழக்கமாக இருந்து வருகிறது.

பாடல் வரிகள்;
கண்ணான அம்மாளுக்கு - ஏனம்மா
காதுகுத்தப் போறாகன்னு
கிண்ணியில் சந்தனமும்
கிளிமூக்கு வெத்தலையும்
தங்கத்தினால் ஆபரணமும் - ஏனம்மாளுக்கு
கொண்டு வந்தார் தாய்மாமன்

### பூப்புச் சடங்கு
ஒரு பெண் குழந்தை பருவம் அடைந்து விட்டால் தாய் மாமன் சீர் கொண்டு வந்து பூப்படைந்த பெண்ணிற்குப் பச்சை ஓலைகளால் குச்சில் கட்டுதல் அல்லது குடிசை கட்டும் வழக்கமும் தமிழகத்தில் உள்ளது.

தாய்மாமன் சீர்" தங்கை மகள் பூப்பெய்திய(வயதுக்கு வந்ததும்) தாய் வீட்டுசீர்வரிசையாக(மஞ்சள், குங்குமம்,வெற்றிலை பாக்கு, பச்சை ஓலை குச்சில் கட்டுவது,   பட்டுச்சேலை, பூ, மாலை, பாத்திரம், மேளதாளம், வானவேடிக்கைகள் மேலும் பலசகல பொருட்கள் அன்றயதினம் தேவையான)  தாய்மாமன் உறவு வழங்குவது  தமிழர் மரபுவழி வாழ்வியல் பண்பாட்டு கலாச்சார சடங்கு சம்பிரதாய வழக்கம்  இதுவே. 

   மருமகள் பூப்பெய்திய புனித நீராட்டு விழா எடுப்பது தாய்மாமன்முறை என்பது எம் தமிழர் மரபின் வழிசம்பிரதாயம்...!!

### பட்டம் கட்டுதல்
திருமணத்தில் தாலி கட்டிய பிறகு தாய் மாமன் திருமணப் பெண்ணுக்கு நெற்றிப் பட்டம் கட்டுவார். பட்டம் கட்டுதல் என்பது உரிமை கொடுப்பதைக் குறிக்கும் சொல்லாகும்.

## தமிழ் திரைப்பட பாடல்களில்
'நதியில் விளையாடி கொடியின் தலை சீவி நடந்த இளம்தென்றலே
வளர் பொதிகை மலை தோன்றி மதுரை﻿ நகர் 
கண்டு பொலிந்த தமிழ் மன்றமே
மாமன் தங்கை மகளான மங்கை உனக்காக உலகை விலை பேசுவார்..உலகை விலை பேசுவார்

'தாய் மாமன் சீர் சுமந்து வாராண்டி அவன் தங்கக் கொலுசு கொண்டு தாராண்டி'

## மேற்கோள்கள்


பகுப்பு:தமிழர் உறவுமுறை
வயலும் வாழ்வும் (தொலைக்காட்சி நிகழ்ச்சி)

**வயலும் வாழ்வும்** பொதிகை தொலைக்காட்சி ஒளிபரப்பும் விவசாயம் சார்ந்த நிகழ்ச்சியாகும். இந்நிகழ்ச்சிகளை வழங்கி வரும் நபர்களில் பனப்பாக்கம் சுகுமாரும் ஒருவர். 

இந்நிகழ்ச்சியில் மண்புழு உரம், சொட்டு நீர்ப் பாசனம் போன்ற வேளண்மை தொடர்பான செய்திகளை விவசாயிகளுக்கு கூறுகின்றனர்.

## பாடல்
எம். எஸ். விஸ்வநாதம் இந்நிகழ்ச்சியின் "தாய் நிலம் தந்த வரம் தாவரம்" பாடலை  இசையமைத்து பாடியிருந்தார். 

## ஒளிபரப்பாகும் நேரம்
* காலை 5:30-6:00 மணி வரை. 
* மாலை 6:00-6-30 மணி வரை.

## மேற்கோள்கள்


பகுப்பு:பொதிகை தொலைக்காட்சியின் நிகழ்ச்சிகள்
ஆலங்குடி சோமு

**ஆலங்குடி சோமு** (*Alangudi Somu*; 12 திசம்பர் 1932 - 6 சூன் 1997) தமிழ்த் திரைப்பட பாடலாசிரியரும், தயாரிப்பாளரும் ஆவார். இந்தியாவின் தமிழக அரசினால் வழங்கப்படும் கலைமாமணி விருது 1973 - 1974 பெற்றுள்ளார்.

தமிழ்நாடு, சிவகங்கை மாவட்டம், காரைக்குடியை அடுத்த ஆலங்குடியைச் சேர்ந்தவர் .1960 முதல் 1985 வரை திரைப்பட பாடல்களை எழுதியுள்ளார். 1960 இல் வெளிவந்த யானைப்பாகன் திரைப்படத்திற்காக "ஆம்பளைக்கு பொம்பள அவசியந்தான்" என்பது இவர் எழுதிய முதற்பாடல்.

## தமிழக அரசியலில் ஒலிக்கும் பல்லவி
ஆயிரம் கைகள் மறைத்து நின்றாலும் ஆதவன் மறைவதில்லை
ஆணைகள் இட்டே யார் தடுத்தாலும் அலைகடல் ஓய்வதில்லை

## சில பிரபல பாடல்கள்
* ஆண்டவன் உலகத்தின் முதலாளி... (தொழிலாளி)
* பொன்மகள் வந்தாள் பொருள் கோடி தந்தாள்... (சொர்க்கம்)
* தாயில்லாமல் நானில்லை தானே எவரும் பிறந்ததில்லை... (அடிமைப் பெண்)
* வெள்ளை மனம் கொண்ட பிள்ளை ஒன்று... (பத்தாம்பசலி)
* ஒரு கொடியில் (காஞ்சித்தலைவன்)
* பொட்டிருந்தும் பூவிருந்தும் (பூம்புகார்)
* கத்தியை தீட்டாதே (விளக்கேற்றியவள்)
* மலருக்கு தென்றல் (எங்க வீட்டுப் பிள்ளை)
* என்னடி செல்லகண்ணு (தேன்மழை)
* மேகங்கள் திரண்டுவந்தால் (நான் ஆணையிட்டால்)
* வெள்ளி நிலா வானத்திலே (காதல் படுத்தும் பாடு)
* ஆடலுடன் பாடலைக்கேட்டு (குடியிருந்த கோயில்)
* என்னம்மா ராணி (குமரிக்கோட்டம்)
* இரவும் பகலும், கார்த்திகை தீபம் ஆகிய படங்களின் பாடல்கள் அனைத்தையும் இவரே எழுதியுள்ளார்.

## தயாரித்த படங்கள்
*பத்தாம் பசலி
*வரவேற்பு

## மேற்கோள்கள்

## உசாத்துணை
*

## வெளி இணைப்புகள்
*

பகுப்பு:1932 பிறப்புகள்
பகுப்பு:1997 இறப்புகள்
பகுப்பு:தமிழ் பாடலாசிரியர்கள்
பகுப்பு:கலைமாமணி விருது பெற்றவர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:ஊர்ப் பெயரால் அறியப்படும் மக்கள்
லொயோலா இஞ்ஞாசியாரின் ஆன்ம பயிற்சிகள்

**[[லொயோலா இஞ்ஞாசி]]யாரின் ஆன்ம பயிற்சிகள்** (இயற்றப்பட்ட காலம் 1522-1524) என்பது கிறுத்தவ தியான முயற்சி நூலாகும். இது நான்கு பாகங்களைக்கொண்டது. இத்தியானத்தினை செய்ய 28 முதல் 30 நாட்கள் ஆகும். இந்த நூல் இத்தியானங்களை செய்ய விழைவோருக்கு தம் வாழ்வில் இயேசு செய்ய விரும்புவதை கண்டறியவும் அவரோடு ஆழ்ந்த உறவு கொள்ளவும் உதவுவதாக நம்பப்படுகின்றது. இது கத்தோலிக்க பார்வையில் எழுதப்பட்டாளும் கத்தோலிக்கரல்லாதவரும் இதனை பயன்படுத்தும் வகையில் இது அமைந்துள்ளது. 1548இல் இந்நூலுக்கு திருத்தந்தை மூன்றாம் பவுல் ஒப்புதல் அளித்தார். இப்பயிற்சிகள் லொயோலா இஞ்ஞாசியார் *மன்ரேசா* என்னும் குகையில் செய்த தியானத்தின் விளைவாகும்.

தமிழில் இந்த நூல் 1927இல் சந்தியாகப்பர் என்னும் இயேசு சபை குருவால் மொழிபெயர்க்கப்பட்டு, திருச்சி தூய வளனார் தொழிற்கல்வி அச்சகத்தில் அச்சிடப்பட்டு *'மன்ரேசா: அர்ச். லொயோலா இஞ்ஞாசியார் எழுதிய ஞான முயற்சிகள் (தியானப் பிரசங்கங்கள்)* என்னும் பெயரில் வெளியானது. இது 1962இல் மதுரை தே நொபிலி அச்சகப் பண்ணையில் மீள் பதிப்பு செய்யப்பட்டது.

## மேற்கோள்கள்


பகுப்பு:இயேசு சபை
பகுப்பு:கிறித்தவ சமய நூல்கள்
2004 கோடைக்கால ஒலிம்பிக் விளையாட்டுப் போட்டிகள்

**2004 ஒலிம்பிக் விளையாட்டுப் போட்டிகள்** என்பது கோடைகால ஒலிம்பிக் ஆகும். இது கிரேக்க தலைநகரான ஏதென்சில் ஆகத்து 13 முதல் 29 வரை நடைபெற்றது. இது அதிகாரபூர்வமாக XXVIII ஒலிம்பிக் என அழைக்கப்படுகிறது. இதில் 201 நாடுகள் பங்கு பெற்றன. 10,625 வீரர்கள் இதில் கலந்து கொண்டனர், இதில் ஆண்கள் 6,296 பெண்கள் 4,329 ஆவர். இதில் 28 போட்டிகள் நடைபெற்றது அதில் 301 நிகழ்வுகள் நடைபெற்றன.  முதல் முறையாக பெண்களுக்கான மல்யுத்தமும் வாள் வீச்சும் இதில் இடம் பெற்றன. இப்போட்டிகளுக்கு 10 மில்லியன் யூரோ செலவானதாக சூன் 2004 ல் பிபிசி தெரிவித்தது. நவம்பர் 2004 கிரேக்க தூதரகம் இப்போட்டிக்கு 8.954 மில்லியன் யூரோ செலவானதாக கூறியது. இதில் பாதுகாப்புக்காக செலவிடப்பட்ட 1.08 மில்லியன் யூரோ அடக்கம்.

## போட்டி நடத்தும் நாடு தெரிவு

## பதக்கப் பட்டியல்
பங்குகொண்டவைகளில் 74 நாடுகள் பதக்கம் பெற்றன. 

## மேற்சான்றுகள்

பகுப்பு:கோடைக்கால ஒலிம்பிக் விளையாட்டுகள்
பகுப்பு:2004 இல் விளையாட்டுகள்
பி. சிவனடி

**பி. சிவனடி** இந்திய சரித்திரக் களஞ்சியம் தொகுத்தது மூலம் அறியப்படுகிறார்.

## வரலாறு
சிவனடி இந்திய நாட்டில் தமிழ் நாடு மாநிலத்தில் விருதுநகரில் பிறந்து, விருதுநகர் இந்து நாடார் கல்லூரியில் வேலை செய்து ஓய்வு பெற்றவர். தன்  ஓய்வுகாலங்களில் தமிழகத் தலைநகரான சென்னையில் வாழ்ந்தவர்.

## முயற்சி
தன் வாழ்நாளில் தமது முன்னோர்களின் ஐந்து தலைமுறைகளைப்பற்றி அறிந்துகொள்ள முற்பட்டார்.
இதன் விளைவாக உருவானதே இந்திய சரித்திரக் களஞ்சியம் ஆகும். 17ம் நூற்றாண்டு துவங்கி 2000ம் ஆண்டுவரை பத்து, பத்து ஆண்டுகளாக பிரித்து தனது முதல் தொகுப்பான 1701 முதல் 1710 வரையான தொகுப்பை அவர் வெளியிடும்போது அவருக்கு வயது 60 ஆனது. 
அவர் 16 தொகுப்பு வரை எழுதி 14வது தொகுப்பை பிரசுரம் மட்டுமே செய்ய முடிந்தது. மற்ற இரண்டு தொகுப்புகள் பிரசுரம் ஆகவில்லை.

## பிரசுரிக்கப்பட்டவை

## மறுபதிப்பு
பி. சிவனடியின் புத்தகங்களை மறுபதிப்பு செய்து கணித ஆசிரியர் ஏ. வெண்ணிலா என்பவர் வெளியிட்டுள்ளார்.

## எழுத்தாளர் கருத்து
எழுத்தாளர் சுஜாதா இவரைப்பற்றிக் கூறும்போது ”பல ஆண்டுகள் நிகழ்ந்த சம்பவங்களை மிகவும் சுவைபட பத்து, பத்து ஆண்டுகளாக பிரித்து விஸ்தாரமான பின்னணிச் செய்திகளுடன் சுவாரஸ்யமாக கொடுத்துள்ளார். இவரின் முப்பது தொகுதியையும் அவர் முடிக்க வாழ்த்துக்கள். தைரியமாகவும், தெளிவாகவும் எழுதப்பட்ட உரைநடையாகும்” என்று குறிப்பிட்டுள்ளார்.

## மறைவு
இவர் 13ம் தொகுதியை பிரசுரம் செய்தபின் சென்னையில் இயற்கை எய்தினார்.

## மேற்கோள்

பகுப்பு:தமிழ்ப் பதிப்பாளர்கள்
பகுப்பு:தமிழ் எழுத்தாளர்கள்
சூரத்து குறைஷின்

thumb|வலது|சூரத்து குறைஷின்
ஸூரத்து குறைஷின்  குறைஷிகள்  என்பது திருக்குர்ஆனின் 106வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின் 106 அத்தியாயமாகத் திகழும் ஸூரத்து குறைஷின் (குறைஷிகள்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்
**ஸூரத்து குறைஷின் **  அரபுச் சொல்லுக்கு ** குறைஷிகள் **   எனப் பொருள்.

## பெயர் விளக்கம்

***ஸூரத்து குறைஷின்   سورة قريش ** இந்த பெயரானது 106:1 ** لِإِيلَافِ قُرَيْشٍ **    முதலாவது அயத்தின்    இரண்டாவது வசனத்தில் இருந்து**  قُرَيْشٍ  குறைஷின் **   என்ற  இந்த பெயர் பெறப்பட்டது  

*இந்த ஸூரத்  குறைஷி இன மக்களைப்பற்றி பேசுவதால் இந்த சுராவுக்கு  **  ஸூரத்து குறைஷின் **   என்ற பெயர் வந்தது 

## குறைஷிகள்

## மேற்கோள்கள்

## வெளி இணைப்புகள்

*106 குறைஷ் - 1
* Surah Quraysh (Complete text in Arabic with English and French translations)
* 
* , translated by 
* Three translations at Project Gutenberg
* 
## பிற தகவல்கள்

பகுப்பு:திருக்குர்ஆன்
சொக்கநாதப் புலவர்

**சொக்கநாதப் புலவர்** என்னும் பெயர் கொண்ட புலவர்கள் இருவர் வாழ்ந்தனர். இவர்களில் ஒருவர்  சொக்கநாதப் புலவர் என்று அடைமொழி இல்லாமல் குறிப்பிடப்கடுகிறார். இவர் 18 ஆம் நூற்றாண்டில் காலத்தில் வாழ்ந்த புலவர். இருவரும் வெவ்வேறு புலவர்கள் எனக் காட்டுவதற்காக ஒருவரை அவரது ஊர்ப் பெயரோடு சேர்த்துப் ''பலபட்டடைச் சொக்கநாதப் புலவர்'' எனக் குறிப்பிடலாயினர். 

சொக்கநாதப் புலவரின் 43 பாடல்கள் தனிப்பாடல் திரட்டு நூலில் இடம்பெற்றுள்ளன. பலபட்டடைச் சொக்கநாதப் புலவர் பாடியனவாக 66 பாடல்கள் உள்ளன. சொக்கநாதன் என்னும் பெயர் மதுரையில் குடிகொண்டுள்ள சிவபெருமானின் பெயர்களில் ஒன்று.
## வரலாறு
தொண்டை நாட்டு வள்ளலாகத் திகழ்ந்த **கறுப்பண்ணன்** (கறுப்பன்) இப் புலவரைப் போற்றிய வள்ளல். கறுப்பனின் தந்தை **கஸ்தூரி பூபன்**. இவன் ஊர் மாவை.  இது இக்காலத்தில் மாவூர் என வழங்கப்படுகிறது.

புலவரைப் போற்றிய மற்றொரு வள்ளல் **வேங்கடராமன்**. இவன் மாதை என வழங்கப்படும் வல்லக்கோட்டையில் வாழ்ந்துவந்தான். இவனும் இவனது தம்பியரும் இப் புலவரை மாவூரில் வாழ்ந்த வள்ளல் கறுப்பண்ணன் வீடு வரையில் பல்லக்கில் சுமந்து வந்து புலவருக்குப் பெருமை சேர்த்தனர். 
 
இவர் ஊர் ஊராகச் சென்று சிவபெருமானின் திருவிளையாடல் செய்திகளை இவர் வேடிக்கையாக நயம்படப் பாடியுள்ள பாங்கினை விக்கிமூலத்தில் தரப்பட்டுள்ள இவரது பாடல்களில் காணலாம்.

வில்லாலும், கல்லாலும், செருப்பாலும் அடித்தவர்களுக்கெல்லால் அருள் பாலித்துவிட்டு மலரைப் போட்ட காமனை எரித்தாயே, ஏன்? - எனக் கூறும் பாடல் (7) சுவையான பாடல்களுக்கு ஓர் எடுத்துக்காட்டு.

பகுப்பு:புலவர்கள்
பகுப்பு:18 ஆம் நூற்றாண்டுத் தமிழ் நூல்கள்
குடல்வால் புற்று

**குடல்வால் புற்றுநோய்** (*appendix cancer*) என்பது குடல்வாலில் மிகவும் அரிதாகத் தோன்றும் ஒரு புற்றுநோய் ஆகும். குடல்வாலில் உள்ள உயிரணுக்கள் கட்டுப்பாடற்று பலகிப்பெருகுவதனால் இது தோன்றும் 

குடல்வால் பை போன்ற ஓர் உறுப்பாகும். இது பொதுவாக 10 சென்டிமீட்டர் நீளமிருக்கும். இவ்வுறுப்பு செரிமான மண்டல உறுப்பாகவே கருதப்படுகிறது. மேலும் இது தேவையற்ற ஓர் உறுப்பாகவும் கருதப்படுகிறது. நாளமில்லாச் சுரப்பி, நாளமுடையச் சுரப்பி, மற்றும் ஊநீர் தொகுதியினைச் சார்ந்ததாகவும் எண்ணப்படுகிறது. குடல்வால் புற்று கார்சினாய்ட் வகையைச் சார்ந்தது. மிகவும் மெதுவாக வளரும் கட்டியாகும். இது புற்றாக இருக்க வேண்டுவதில்லை. நுண்ணோக்கியில் ஆராயும் போது அவை குடல்புற்று போல் காணப்படுகின்றது. 1,000,000 பேரில் 0.12 பேரே  இந்நோயுடன் காணப்பட்டனர். ஆரம்ப நிலையில் அறுவை மருத்துவமும் தொடந்து கதிர்மருத்துவமும் மேற்கொள்ளப்படுகின்றன.

இரைப்பை குடல் இணைப்புக் கட்டிகள் வீரியம் மிக்க ஆற்றலுடன் கூடிய அரிய கட்டிகள் ஆகும். முதன்மை நிணநீர்ப்புற்றுநோய்கள் குடல்வாலில் ஏற்படலாம். மார்பகப் புற்றுநோய், பெருங்குடல் மலகுடலுக்குரிய புற்று நோய், மற்றும் பெண் பிறப்புறுப்புக் கட்டிகள் குடல்வாலுக்கு மாற்றியமைக்கப்படலாம்.

## மருத்துவம்
குடல்வால் புற்று பிற இடங்களுக்குப் பரவலாம். 20% சளிப்படல அணுக்களில் தோன்றுகிறது. வயது ஒரு முக்கிய காரணியாக உள்ளது. மற்றபடி காரணம் இன்னது என்று தெரியவில்லை. அறிகுறிகளாக வயிற்று வலி, வயிறு உப்புசம், குடல்வால் அழர்ச்சி, வயிற்றுப்பகுதியில் நீர் கோர்த்திருத்தல், மலம் கழிப்பதில் கடினம், மலட்டுத் தன்மை முதலியன காணப்படும்.
கணினியுடன் இயங்கும் தளகதிர் படம், காந்த ஒத்ததிர்வு படம், மீயொலி ஆய்வு இந்நோயினைக் கண்டு கொள்ள உதவும். திசுப் பரிசோதனை நோயினை உறுதி செய்யக் கட்டாயம் செய்ய வேண்டும். அறுவையே சிறந்த மருத்துவ முறையாக உள்ளது. வேதி மருந்துகளும் உள்ளன. சில சமயங்களில் கதிர்மருத்துவமும்  மேற்கொள்ளப்படுகிறது. பாசுபரசு 32 ம் உதவக்கூடும்.

## பாதிக்கப்பட்ட குறிப்பிடத்தக்கவர்கள்
நடிகை ஆட்ரி ஹெப்பர்ன் குடல்வால் புற்றுநோயால் பாதிக்கப்பட்டு 1993 இல் இறந்தார். ஈஎஸ்பிஎன் விளையாட்டு வர்ணனையாளர் இசுட்டுவர்ட் இசுக்கொட் 2007 இல் இவ்வகைப் புற்றுநோயால் பாதிக்கப்பட்டு 2015 இல் இறந்தார்.

## மேற்கோள்கள்

## வெளி இணைப்புகள்
* Cancer.Net: Appendix Cancer

பகுப்பு:புற்றுநோய்கள்
பன்னாட்டுக் கால்பந்துச் சங்க வாரியம்

**பன்னாட்டுக் காற்பந்துச் சங்க வாரியம்** (*International Football Association Board*, **IFAB**) காற்பந்தாட்டம் தொடர்பான அனைத்து விதிமுறைகளையும்  தீர்மானிக்கும் அமைப்பு ஆகும்.

## செயற்பாடு
பன்னாட்டுக் கால்பந்துச் சங்க வாரியம்  ஐக்கிய இராச்சியத்தின் ஒவ்வொரு முன்னோடியான காற்பந்துச் சங்கங்களும் —இங்கிலாந்தின் கால்பந்துச் சங்கம் (எஃப்ஏ), இசுக்கொட்லாந்தின் இசுக்கொட்லாந்து கால்பந்துச் சங்கம் (எஸ்எஃப்ஏ), வேல்சின் வேல்சு கால்பந்துச் சங்கம் (எஃப்ஏடபுள்யூ) மற்றும் வடக்கு அயர்லாந்தின் அயர்லாந்து கால்பந்துச் சங்கம் (ஐஎஃப்ஏ)—காற்பந்தாட்டத்திற்கான உலக கட்டுப்பாட்டு அமைப்பான பன்னாட்டுக் கால்பந்து சங்கங்களின் கூட்டமைப்பும் பங்கேற்கும் அமைப்பாகும். ஒவ்வொரு ஐக்கிய இராச்சியத்தின் சங்கத்திற்கும் ஒரு வாக்கும் பிபாவிற்கு நான்கு வாக்குகளும் உள்ளன. இந்த வாரியத்தின் முடிவுகள் முக்கால்வாசி வாக்குகளைப் பெற்றாலே, அதாவது ஆறு வாக்குகள்,  அங்கீகரிக்கப்பட்டதாகும். எனவே இந்த வாரியத்தின் முடிவுகளை செயலாக்க ஃபிஃபாவின் ஆதரவு இன்றியமையாதது; ஆனால் அது மட்டுமே விளையாட்டு விதிகளை மாற்றவியலாது. குறைந்தது இரண்டு ஐக்கிய இராச்சிய சங்கங்கள் உடன்பட வேண்டும். மேலும் கூட்டம் நடத்த ஐந்து உறுப்பினர் சங்கங்களில் குறைந்தது நான்கு சங்கங்களாவது பங்கேற்க வேண்டும்; அதில் ஃபிஃபாவின் பங்கேற்பு கட்டாயமானது.

ஒருமுறை ஆட்ட விதிகளை வேண்டுமானால் மாற்றுவதற்காகவும்  பிறிதொருமுறை தனது உள்நிர்வாக விடயங்களுக்காகவுமாக இந்த வாரியம் ஆண்டுக்கு இருமுறை கூடுகிறது.  முதல் கூட்டம்  **வருடாந்திர பொதுக் கூட்டம்** (*AGM*) எனவும் இரண்டாவது **வருடாந்திர செயற்பாட்டுக் கூட்டம்** (*Annual Business Meeting*,*ABM*) எனவும் அழைக்கப்படுகிறது. வருடாந்திர பொதுக்கூட்டதிற்கு நான்கு வாரங்கள் முன்பே உறுப்பினர் சங்கங்கள் தங்கள் வழிமொழியுரைகளை நடத்தும் சங்கத்தின் செயலாளருக்கு அனுப்பிட வேண்டும். ஃபிஃபா அனைத்து பரிந்துரைகளையும் அச்செடுத்து தனது அனைத்துச் சங்கங்களுக்கும் அனுப்புகிறது.  இந்த பொதுக்கூட்டம் பொதுவாக பெப்ரவரி அல்லது மார்ச்சு மாதத்திலும் செயற்பாட்டுக் கூட்டம் செப்டம்பர் அல்லது அக்டோபரிலும் நடைபெறுகிறது.  தேவையேற்படுமானால், இந்த இரண்டுக் கூட்டங்களைத் தவிர சிறப்புக் கூட்டம் ஒன்றை வாரியம் நடத்தலாம். திசம்பர் 2012 நிலவரப்படி கடைசி சிறப்புக் கூட்டம் சூரிக்கு நகரில் சூலை 5, 2012 இல் நடத்தப்பட்டது.

ஒவொரு ஆண்டு வருடாந்திர பொதுக் கூட்டத்தில் எடுக்கப்படும் முடிவுகள் சூலை 1 முதல் அனைத்துக் கூட்டமைப்புக்கள் மற்றும் உறுப்பினர் சங்கங்களைக் கட்டுப்படுத்தும்.  ஆனால் நடந்துகொண்டிருக்கும் காற்பந்தாட்டப் பருவம் சூலை 1 அன்று முடிவுறாவிட்டால் அந்த உறுப்பினர் சங்கங்கள் மட்டும் புதிய விதிகளை கடைபிடிப்பதை அடுத்த பருவம் வரை தள்ளிப் போடலாம்.  

## மேற்சான்றுகள்

## வெளி இணைப்புகள்
* History of IFAB, including minutes of the meetings Soccer South Bay Referee Association
* FIFA/IFAB paper on the role of the IFAB  FIFA
பகுப்பு:கால்பந்தாட்ட அமைப்புகள்
இணை கேடயச்சுரப்பி புற்றுநோய்

**இணை கேடயச்சுரப்பி புற்றுநோய்** (அ) பராதைராய்டு புற்றுநோய் என்பது பாராதைராய்டுச் சுரப்பிகளில் தோன்றும் புற்றுநோயாகும். இச்சுரப்பி, உடலில் சுண்ணாம்புச் சத்தினைக் கையாளும் சுரப்பிகளாகும். மொத்தம் நான்கு சிறு பாராதைராய்டுச் சுரப்பிகள் தைராய்டுச் சுரப்பியின் மேல், ஒவ்வொரு பக்கமும், இரண்டு என உள்ளன. இவை கொண்டைக் கடலை அளவு சிறிதாக இருக்கும்.

தளர்ச்சி, மலச்சிக்கல், எலும்பு முறிவு, அதிகத் தாகம், அடிக்கடிச் சிறுநீர் போதல், சுரப்பியில் கல், பசியின்மை, வாந்தி, குமட்டல் முதலியனப் புற்றுநோயின் முக்கிய அறிகுறிகளாகும். ஆரம்ப நிலையில் இந்நோயினைக் கண்டு கொள்வது கடினம். மருத்துவர் உடலையும் கழுத்தினையும் அழுத்திப் பார்த்துப் புற்று உள்ளதென்பதை அறிந்துகொள்வார். குருதியில் இணைகேடய இயக்குநீர், சுண்ணாம்புச் சத்து அளவுகள் மூலம் கண்டறியப்படுகிறது. அணுக்கரு மருத்துவமும்-செசுடாம்பின் இசுகேன்-மீயொலி படமும் புற்றினை அறிய உபயோகப்படுத்தப்படுகிகின்றன.

## மருத்துவம்
உயர் சுண்ணாம்புச் சத்தினைச் சரிசெய்யப் பொட்டசியம் நைட்ரேட்டு பயன்படுத்தப்படுகிறது. பாமிட்ரோனேட்டு எலும்பு மெலிவினையும், சுண்ணாம்புச் சத்து உடல் ஏற்றுக் கொள்ளுவதனையும் கட்டுப்படுத்துகிறது. பிஸ்பாசுபோனேற்று நரம்பு வழியாகச் செலுத்தப்படுகிறது. அறுவை மருத்துவம் எளிது. மேலே கூறிய மருந்துகளும், கதிர் மருத்துவமும் சிகிச்சையளிக்கப் பயன்படுத்தப்படுகின்றன. மெதுவாக வளரும் இந்நோயினை மருத்துவத்தால் கட்டுபடுத்த முடியும். இந்நோய் நுரையீரல், எலும்பிற்கும் பரவலாம். இப்புற்றுநோயால் பாதிப்படைந்தவர்கள் இறப்பு ஏற்படும் நிலை உயர் கால்சியத்தால் நிகழ்கிறது. புற்றால் அல்ல. இப்புற்றுநோயானது சிகிச்சைக்குப்பின் மறுபடியும் வரலாம். அப்போது அறுவை சிகிச்சைப் பயனளிக்கக்கூடும். தொண்டைக் கரகரப்பு, தொற்றுநோய், குறை கால்சியம் ஆகியவை இந்நோய்க் கண்டவர்களில் காணப்படும் பிற கூறுகளாகும். கழுத்தில் கட்டி இருந்தால் மருத்துவரை நாடி நலம் பெறலாம். இது, 30 வயதினைக் கடந்த ஆண், பெண் என இருபாலினரிடமும் காணப்படும் மிகவும் அரிதானப் புற்று நோயாகும். இந்நோய் நிகழ்வதற்கான காரணங்கள் தெரியவில்லை. கழுத்தில் கதிர் வீச்சினைப் பெற்றவர்களிடம் இந்நோய் வர வாய்ப்புகள் அதிகம். நாளமில்லாச் சுரப்பியில் புதுவளர்ச்சி உள்ளவர்களிடமும் இந்நோய் வளர வாய்ப்புகள் சற்று அதிகம்.

## அறிகுறிகள்
குருதியில் அதிக அளவுச் சுண்ணாம்புச் சத்துக் காணப்படும். இது பல உறுப்புக்களையும் பாதிக்கும். எலும்பில் வலிக் காணப்படும்.

பகுப்பு:நோய்கள்
பகுப்பு:நோய்களுக்கான வார்ப்புருக்கள்
பகுப்பு:புற்றுநோய்கள்
வெள்ளித்திரை (திரைப்படம்)

***வெள்ளித்திரை*** 2008ல் வெளிவந்த தமிழ் திரைப்படமாகும். இதனை விஜி எழுதி, இயக்கியிருந்தார். இத்திரைப்படம் மலையாளத் திரைப்படமானா உதயனு  தரம் என்ற படத்தின் மறு ஆக்கமாகும். இதில் பிருத்விராஜ்,  கோபிகா, பிரகாஷ் ராஜ் ஆகியோர் முக்கியகதாப்பாத்திரத்தில் நடித்திருந்தனர்.

## திரைப்படம்

## விமர்சனம்
ஆனந்த விகடன் வார இதழில் வந்த விமர்சனத்தில் "ஃபார்முலா நியதிப்படி பாடல் காட்சிகள் 'உள்ளேன் ஐயா' சொல்கின்றன. 'தையாரே தையா..!' பாடலின் இசையும் விஷூவலும் மட்டும் டிலைட் ட்ரீட்! சினிமாதான் கதைக் களம் என்றாலும், சினிமாவைப் பற்றியே சீரியஸாக விவா திக்க ஆரம்பிப்பதில் தொடங்குகிறது அலுப்பும் சலிப்பும்! எந்தவித லாஜிக்கும் இல்லாத காட்சிகள்; சவசவ என நீண்டு அலுப்புத் தட்டும் க்ளைமாக்ஸ்! மலையாள 'சூப்பர் ஹிட்'டை தமிழ்'படுத்தி' இருக்கின்றனர்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* விமர்சனம்
*
*

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கால்பந்தாட்டச் சட்டங்கள்

**காற்பந்தாட்ட சட்டங்கள்** (*Laws of the Game* ) காற்பந்தாட்டத்தை வரையறுக்க உதவும் விதிகள் ஆகும். இந்த சட்டங்கள் முதன்முதலில் கேம்பிரிச்சுப் பல்கலைக்கழக காற்பந்துக் கழகம் 1848இல்  கேம்பிரிட்ச்சின்  *பார்க்கரின் பொதுவிடத்தில்* வரையறுக்கப்பட்டு, அக்டோபர் 26, 1863இல்   கால்பந்துச் சங்கத்தால் ஏற்றுக்கொள்ளப்பட்டவை. அச்சமயத்தில் எஃப்ஏயின் கௌரவ செயலராக இருந்த ஈ.சி. மோர்லி  "இவை மிகவும் எளிமையாக இருப்பதுடன் ஆட்டத்தின் உண்மையான  கொள்கைகளைத் தழுவியுள்ளன" எனக் கூறினார். *பார்க்கர்ஸ் பிளேசு* எனப்படும் இந்த மைதானம் காற்பந்தாட்டத்தின் பிறப்பிடமாகக் கருதப்படுகிறது.

இச்சட்டங்கள் பன்னாட்டுக் கால்பந்துச் சங்க வாரியத்தினால்  எழுதப்பட்டு பராமரிக்கப்படுகிறது. இவ்விளையாட்டினை கட்டுப்படுத்தும் அமைப்பான  பன்னாட்டுக் கால்பந்து சங்கங்களின் கூட்டமைப்பு அச்சிட்டு வெளியிடுகிறது. இச்சட்டங்கள் ஒவ்வொரு அணியிலும் இருக்க வேண்டிய விளையாட்டாளர்களின் எண்ணிக்கை, ஆட்டத்தின் கால அளவு, ஆட்ட மைதானம் மற்றும் பந்தின் அளவுகள்,  எவ்வகையான, தன்மையான முறைமீறல்களுக்கு ஆட்டநடுவர்கள் தண்டனை வழங்கலாம்,  பெரும்பாலும் தவறாக புரியப்படும் ஆஃப்சைடு சட்டம், மற்றும் ஆட்டத்தை வரையறுக்கும் பல சட்டங்களை  குறிப்பிடுகின்றன.
## தற்போதைய ஆட்டச் சட்டங்கள்

தற்போது நிலுவையிலிருக்கும்  *காற்பந்தாட்டச் சட்டங்கள்*  பதினேழு தனித்தனி சட்டங்கள் உள்ளன. ஒவ்வொரு சட்டத்திற்கும் பல விதிகளும் வழிமுறைகளும் தரப்பட்டுள்ளன:
* சட்டம் 1: காற்பந்தாட்ட ஆடுகளம்
* சட்டம் 2: காற்பந்து (சங்கக் காற்பந்து)
* சட்டம் 3: விளையாட்டாளர்களின் எண்ணிக்கை
* சட்டம் 4: விளையாட்டாளர்களின் கருவிகள்
* சட்டம் 5: ஆட்ட நடுவர்
* சட்டம் 6: துணை நடுவர்கள்
* சட்டம் 7: ஆட்ட நேரம்
* சட்டம் 8: காற்பந்தாட்டத் தொடக்கமும் மீள்தொடக்கமும்
* சட்டம் 9: ஆடுகையில் பந்தும் ஆடாதிருக்கையில் பந்தும்
* சட்டம் 10: ஆட்டப் புள்ளிகள் பெறும் வழி
* சட்டம் 11: ஆஃப்சைடு
* சட்டம் 12: விதிமீறல்களும் ஒழுக்கக்கேடுகளும்
* சட்டம் 13: தடங்கலற்ற உதைகள் (நேரடி மற்றும் மறைமுக உதைகள்)
* சட்டம் 14: தண்ட உதை
* சட்டம் 15: உள்ளெறி
* சட்டம் 16: இலக்கு உதை
* சட்டம் 17: மூலை உதை

இன்று, இந்த 17 சட்டங்களும் ஏ5 அளவுத்தாள்களில் (140 x 215&nbsp;மிமீ) 50 பக்கங்களுக்குள்ளான கையேட்டில் அடங்குகின்றன. 1997இல் மேற்கொள்ளப்பட்ட சீரமைப்பில் பல பத்திகள் நீக்கப்பட்டு பல விதிகள் தெளிவாக்கப்பட்டுள்ளன. இந்தச் சட்டங்கள்   ஆங்கிலப் பொதுச் சட்டப் பாணியில் எழுதப்பட்டுள்ளன. இவை வழிகாட்டல்களாகவும் கொள்கை நோக்கங்களாகவும் அமைந்துள்ளன.  செயற்படுத்தல், மரபு மற்றும்  ஆட்ட நடுவர்களின்  செயலாக்கங்களால் நிலைநிறுத்தப்படுகின்றன. 

ஆட்ட நடுவர்கள் தங்கள்  திறனாய்வு மற்றும்  இயல்பறிவு கொண்டு இச்சட்டங்களை பயன்படுத்த எதிர்பார்க்கப்படுகின்றனர்.

## மேற்சான்றுகள்

## நூற்றொகை
* *The History of the Football Association* Naldrett Press (1953)
* *The Rules of Association Football, 1863: The First FA Rule Book* Bodleian Library (2006)
## வெளி இணைப்புகள்
* The current Laws of the Game (FIFA Site) 
* Rules & Governance (The FA website)
* The Soccer rules" at The Soccer Heek website 
* The formation of the Football Association and the First FA Rules from the Association of Football Statisticians
* Q&A Laws of the Game (AskTheRef.com)
*  Soccer Dictionary  Informative guide on the rules, professionals and jargon

பகுப்பு:காற்பந்தாட்டம்
இளங்கோ குமரவேல்

**இளங்கோ குமரவேல்** இந்தியத் திரைப்பட நடிகரும், திரைகதை எழுத்தாளரும் ஆவார். 2001இல் மாயன் திரைப்படத்தின் மூலம் நடிகரானார். இவர் கூத்துப்பட்டறையில் பயிற்சி பெற்றவர். கற்றது களவு திரைப்படத்தின் திரைக்கதை எழுதியுள்ளார்.

## திரைப்படங்கள்

## வெளி இணைப்புகள்
* 

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1965 பிறப்புகள்
பொன்னியின் செல்வன் (2005 திரைப்படம்)

***பொன்னியின் செல்வன்*** 2005 தமிழ்த் திரைப்படமாகும். இப்படத்தினை ராதா மோகன் இயக்கியிருந்தார். இதில் ரவி கிருஷ்ணா, கோபிகா, ரேவதி ஆகியோர் முக்கிய கதாப்பாத்திரத்தில் நடித்துள்ளனர். வித்தியாசாகர் இப்படத்திற்கு இசையமைத்துள்ளார்.

## நடிப்பு
* ரவி கிருஷ்ணா 
* கோபிகா (நடிகை) 
* பிரகாஷ் ராஜ் 
* ரேவதி (நடிகை) 
* தேவதர்சினி
* தலைவாசல் விஜய்
* மயில்சாமி
* இளங்கோ குமரவேல்
* ஜெகன்

## ஆதாரம்

## வெளி இணைப்பு
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
திருக்கோடிக்காவல்

**திருக்கோடிக்காவல்** தமிழ் நாடு தஞ்சாவூர் மாவட்டம் திருவிடைமருதூர் தாலூக்காவிலுள்ள ஒரு ஊராகும் . 

## அமைவிடம்
இது காவிரியின் வடபாகத்தில் கும்பகோணத்திலிருந்து மயிலாடுதுறை செல்லும் வழியில் அமைந்துள்ளது. நில நேர்க்கோடு 11.071 நில நிரைக்கோடு 79.521 இந்த ஊரின் அமைவிடம். 

நவக்கிரக தலங்களான சூரியனார் கோயில், கஞ்சனூர் என்பவற்றோடு, மகாராஜபுரம், கதிராமங்கலம் ஆகியவை அண்மையிலுள்ள ஊர்களாகும்.

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் கஞ்சனூர், திருக்கோடிக்காவல், 
திருவாலங்காடு, திருவாவடுதுறை, ஆடுதுறை, திருமங்கலக்குடி, திருமாந்துறை (தென்கரை மாந்துறை) ஆகிய தலங்களாகும். 

## சிறப்பு
பாடல் பெற்ற தலமான திருக்கோடிக்காவல் கோடீசுவரர் கோயில்  இவ்வூரில் அமைந்துள்ளது.

திருக்கோடிக்காவல் பல சங்கீத வித்துவான்களின் பிறப்பிடமாகும். திருக்கோடிக்காவல் கிருஷ்ண ஐயர் வயலின் வாத்தியத்தில் பல நுட்பங்களைப் புகுத்தியவர். அவரே கருநாடக இசைக் கச்சேரிகளில் வயலின் வாத்தியத்தைப் பிரபலப்படுத்தினார் என்ற கருத்தும் உண்டு. செம்மங்குடி சீனிவாச ஐயர் இவரின் மருகர் ஆவார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
யூகோசுலாவிய தேசிய காற்பந்து அணி

**யூகோஸ்லாவியா தேசிய காற்பந்து அணி** (**Yugoslavia national football team**), *யூகோஸ்லாவிய இராச்சியம்* (Kingdom of Yugoslavia) (1918-1943) மற்றும் *யூகோஸ்லாவிய சமதர்ம கூட்டாட்சிக் குடியரசு* (Socialist Federal Republic of Yugoslavia) (1946-1991) ஆகிய அரசுகளின் சார்பில் பன்னாட்டுக் காற்பந்தாட்டங்களில் பங்கேற்ற காற்பந்து அணியாகும்.  இது, பன்னாட்டுக் காற்பந்தாட்டப் போட்டிகளில் பலமுறை வெற்றிகளைக் கண்ட அணியாகும்.  1992-ஆம் ஆண்டில் நடைபெற்ற யூகோஸ்லாவியப் போரின்போது, ஐக்கிய நாடுகள் சபையின் உத்தரவின் பேரில் பன்னாட்டுப் போட்டிகளில் பங்குபெற தடைவிதிக்கப்பட்டது.  1994-ஆம் ஆண்டில் தடை நீக்கப்பட்டபோது, யூகோஸ்லாவிய கூட்டாட்சிக் குடியரசு தேசிய காற்பந்து அணியாக உருவெடுத்தது.

செர்பியா தேசிய காற்பந்து அணியானது, பன்னாட்டுக் கால்பந்து சங்கங்களின் கூட்டமைப்பு மற்றும் ஐரோப்பிய கால்பந்து சங்கங்களின் ஒன்றியம் ஆகியவற்றில் யூகோஸ்லாவியா அணியின் இடத்தைப் பெற்றது; அவ்விரு அமைப்புகளாலும், செர்பியாவே யூகோஸ்லாவிய அணிக்கடுத்த தொடர்ச்சியாகக் கருதப்படுகிறது.

## மேலும் பார்க்க
;யூகோஸ்லாவியா அணியின் தொடர்ச்சியான அணிகள்
* பொசுனியாவும் எர்செகோவினாவும் தேசிய காற்பந்து அணி
* குரோவாசியா தேசிய காற்பந்து அணி
* மாசிடோனியா தேசிய காற்பந்து அணி
* மான்டிநீக்ரோ தேசிய காற்பந்து அணி
* செர்பியா தேசிய காற்பந்து அணி (அதிகாரபூர்வமாக இதுவே யூகோஸ்லாவியா அணியின் தொடர்ச்சியாகும்)
* சுலோவேனியா தேசிய காற்பந்து அணி

## மேற்கோள்கள்

பகுப்பு:தேசியக் கால்பந்து அணிகள்
கால்பந்து
கும்பகோணம் ராஜமாணிக்கம் பிள்ளை

**கும்பகோணம் ராஜமாணிக்கம் பிள்ளை** (Kumbakonam Rajamanickam Pillai; 5 ஆகத்து 1898 – நவம்பர் 1970) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞர் ஆவார்.

## இளமைக்காலம்
இவர் தஞ்சாவூரிலிருந்து திருவாரூர் செல்லும் வழியில் உள்ள நீடாமங்கலத்தின் அருகில் அமைந்துள்ள ஆலங்குடி என்னும் கிராமத்தில் ஒரு இசை வேளாளர் குடும்பத்தில் பிறந்தார். தாயார் பெயர் கமலத்தம்மாள். தனது மகனின் இசைத் திறமையை வளர்த்துவிட வேண்டுமென்பதில் தாயார் பெரிதும் அக்கறை கொண்டிருந்தார். ராஜமாணிக்கம் பிள்ளை முதலில் நாதசுவரம் கந்தசுவாமிப் பிள்ளையிடம் வாய்ப்பாட்டு கற்றுக் கொள்ளத் தொடங்கினார். பின்னர் திருவிசநல்லூர் *பல்லவி* நாராயணசுவாமி ஐயரிடமும், பந்தநல்லூர் சின்னசுவாமி பிள்ளையிடமும் வாய்ப்பாட்டு கற்றுக் கொண்டார். திருக்கோடிக்காவல் இராமசுவாமி ஐயரிடம் நான்கு வருடங்கள் வயலின் கற்றுக் கொண்டார். அவரது இசைத்திறமைக்கு வாய்ப்பாட்டை விட வயலின் பொருத்தமாக இருப்பதாக ஆசிரியர்கள் ஆலோசனை சொன்னதால் வாய்ப்பாட்டை விட்டு வயலின் வாசிப்பதில் முழுக் கவனத்தையும் செலுத்தினார்.

## இசை வழி
கும்பகோணம் ராஜமாணிக்கம் பிள்ளை சாஸ்திரீய கருநாடக இசையிலேயே கவனம் செலுத்தினார். அவர் ஒருபோதும் வயலினில் திடீர் ஒலிகளை எழுப்புதல், விளையாட்டுகள் காட்டல் போன்றவற்றில் ஈடுபட்டதில்லை. அவர் பிறந்த மண்ணில் ஓடும் காவிரியைப் போல கம்பீரமாக ஆனால் அடக்கத்துடனும் சீராகவும் அவரது இசை ஒலிக்கும். பக்கவாத்தியமாக வாசிக்கும்போது அவரது வயலின் இசை வித்துவானின் குரலை மேவாமல், அதனோடு இழைந்து செல்லும். 'தான் இருக்கிறேன்' என்று காட்டிக் கொள்வதை விட கச்சேரி வெற்றிகரமாக அமைய வேண்டும் என்பதே அவரின் அக்கறையாக இருக்கும்.

## குணாதிசயம்
பழகுவதற்கு இனியவர், மேடையில் ஆடம்பரமற்ற அமைதியான தோற்றம், வயலின் வாசிப்பில் உன்னதம் - இவையே அவரின் குணாதிசயம். அவரது காலத்தைய எல்லாப் பிரபல வித்துவான்களுக்கும் அவர் பக்கவாத்தியம் வாசித்திருக்கிறார். அதே சமயம் இளம் வித்துவான்களுக்கு வாசிக்கவும் அவர் பின்னிற்பதில்லை.

## விருதுகளும், சிறப்புகளும்
### சிறப்புகள்
இராமநாதபுரம், கொச்சின், எட்டயபுரம், திருவனந்தபுரம், மைசூர் சமஸ்தான அரச சபைகளில் அவருக்கு பாராட்டு கிடைத்துள்ளது. 1940 ஆம் ஆண்டு திருவிதாங்கூர் அரண்மனையிலும், 1942 ஆம் ஆண்டு எட்டயபுரம் அரண்மனையிலும் ஆஸ்தான வித்துவானாக நியமனம் பெற்றார். திருவனந்தபுரம் சித்திரைத் திருநாள் மகாராஜா இவரைப் பாராட்டி ஒரு யானை பரிசளித்தார். (*அந்த யானையை கும்பகோணம் ஆதி கும்பேசுவரர் கோயிலுக்கு அர்ப்பணித்து விட்டார்.*)
### விருதுகள்
* சங்கீத கலாநிதி விருது, 1948. வழங்கியது: மியூசிக் அகாதமி, சென்னை
* சங்கீத நாடக அகாதமி விருது, 1959. வழங்கியது: சங்கீத நாடக அகாதமி
* இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.

## மாணாக்கர்கள்
இவரது மாணாக்கர்களில் பிரபலமானவர்கள்: எம். எம். தண்டபாணி தேசிகர், மாயவரம் கோவிந்தராஜ பிள்ளை ஆகியோராவர்.
திரைப்பட நடிகர் தியாகு இவரது பெயரன் ஆவார்.

## குறிப்புகள்

## மேற்கோள்கள்

## வெளி இணைப்புகள்
* கும்பகோணம் ராஜமாணிக்கம் பிள்ளையின் வயலின் இசை - சங்கீத ஞானமு கீர்த்தனை, தன்யாசி இராகம்
* ஆலங்குடி அமைவிடம்

பகுப்பு:கருநாடக இசை வயலின் கலைஞர்கள்
பகுப்பு:இந்திய வயலின் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:1898 பிறப்புகள்
பகுப்பு:1970 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
ஆஸ்திரிய தேசிய காற்பந்து அணி

**ஆஸ்திரியா தேசிய காற்பந்து அணி** (**Austria national football team**), பன்னாட்டுக் காற்பந்தாட்டப் போட்டிகளில் ஆஸ்திரியா நாட்டின் சார்பில் பங்கேற்கும் அணியாகும்.  இதனை ஆஸ்திரிய கால்பந்துச் சங்கம் (Austrian Football Association; German: Österreichischer Fußballbund) மேலாண்மை செய்கிறது.  ஆஸ்திரிய அணியானது ஏழு உலகக்கோப்பை காற்பந்தாட்டப் போட்டிகளுக்குத் தகுதிபெற்றிருக்கிறது; 1988-ஆம் ஆண்டில் கடைசியாகப் பங்கேற்றது.  ஐரோப்பிய கால்பந்தாட்டப் போட்டிக்கு 2008-ஆம் முதல்முறையாகத் தகுதிபெற்றது; அவ்வாண்டில், சுவிட்சர்லாந்துடன் இணைந்து *ஐரோப்பிய கால்பந்தாட்டப் போட்டியை* ஆஸ்திரியா நடத்தியது

## குறிப்புதவிகள்

## வெளியிணைப்புகள்
* Official website
* RSSSF archive of results 1902–2003
* RSSSF archive of most capped players and highest goalscorers
* RSSSF archive of coaches 1902–1999
* Austria national football team /Ambrosius Kutschera/

பகுப்பு:தேசியக் கால்பந்து அணிகள்
மாவூர்

**மாவூர்** என்னும் ஊர் திருநெல்வேலி மாவட்டத்தில் உள்ளது. 

மாவூர் என்னும் பெயரில் வேறு சில இடங்களிலும் ஊர்கள் உள்ளன. 18 ஆம் நூற்றாண்டில் இவ்வூரில் வாழ்ந்த **கறுப்பண்ணன்** என்னும் புரவலர் சொக்கநாதப் புலவரைப் பேணித் தமிழ் வளத்தவர். இந்நதப் புலவர் இந்தக் கறுப்பண்ணனைப் பாடிய பாடிய பாடல் ஒன்று தனிப்பாடல் திரட்டு என்னும் நூலில் உள்ளது.  கறுப்பண்ணன் தாய் கஸ்தூரி என்று மற்றொரு பாடல் குறிப்பிடுகிறது.   முத்ததையா பாகவதர் என்னும் வீணை இசைக்கலைஞரான **முத்தையா பாகவதர்** என்பவரும் இவ்வூரில் வாழ்ந்த பெருமகனார். 

## அடிக்குறிப்பு

பகுப்பு:ஊர்ப்பெயர்கள்
பகுப்பு:திருநெல்வேலி மாவட்டத்திலுள்ள கிராமங்கள்
சுவீடன் தேசிய காற்பந்து அணி

**சுவீடன் தேசிய காற்பந்து அணி** (**Sweden national football team**; ), பன்னாட்டுக் காற்பந்தாட்டப் போட்டிகளில் சுவீடன் நாட்டின் சார்பில் பங்கேற்கும் காற்பந்து அணியாகும்.  இதனை சுவீடன் கால்பந்துச் சங்கம் மேலாண்மை செய்கிறது.  1934-ஆம் ஆண்டில் முதன்முறையாக கால்பந்து உலகக்கோப்பையில் பங்கேற்றது.  இதுவரை 11 முறை, உலகக்கோப்பை கால்பந்துப் போட்டிக்குத் தகுதிபெற்ற அணியாக சுவீடன் விளங்குகிறது.  1958 உலகக்கோப்பை கால்பந்துப் போட்டியில் இறுதிப் போட்டியை எட்டிய சுவீடன், 1950 மற்றும் 1994 உலகக்கோப்பைகளில் மூன்றாம் இடத்தை எட்டியது.  கோடைக்கால ஒலிம்பிக் போட்டிகளில் 1948-இல் தங்கப் பதக்கமும், 1924 மற்றும் 1952-ஆம் ஆண்டுகளில் வெண்கலப் பதக்கமும் வென்றது.  ஐரோப்பிய கால்பந்தாட்டப் போட்டிகளில் 1992-ஆம் ஆண்டில் அரையிறுதியை எட்டியிருக்கிறது.

டென்மார்க் மற்றும் நோர்வே ஆகிய அணிகளுடன் சுவீடன் அணிக்கு, காலங்காலமாக பெரும்போட்டி நிலவுகிறது.  மேலும், அண்மைக்காலங்களில் இங்கிலாந்துடனும் போட்டிப் பகைமையைக் கொண்டிருக்கிறது.

## குறிப்புதவிகள்

## வெளியிணைப்புகள்
*National team statistics  
*RSSSF archive of results 1908–
*RSSSF archive of most capped players and highest goalscorers
*RSSSF archive of coaches
*World Cup history at Planet World Cup
*National teams statistics at Bolletinen.se 
*Details of all matches 

பகுப்பு:தேசியக் கால்பந்து அணிகள்
பகுப்பு:சுவீடனில் விளையாட்டு
சோவியத் ஒன்றியம் தேசிய காற்பந்து அணி

**சோவியத் ஒன்றியம் தேசிய காற்பந்து அணி** (**Soviet Union national football team**; , ), பன்னாட்டுக் காற்பந்தாட்டப் போட்டிகளில் சோவியத் யூனியன் சார்பில் பங்கேற்ற காற்பந்து அணியாகும்.  சோவியத் யூனியனின் பிளவுக்குப் பிறகு, உருசியா தேசிய காற்பந்து அணியாகத் தொடர்கிறது; ஃபிஃபாவின் விதிமுறைகளின்படி, சோவியத் யூனியன் அணியின் செயல்பாடுகள் உருசிய கால்பந்து அணியின் சேர்க்கப்பட்டன.

சோவியத் யூனியன் அணியானது, உலகக்கோப்பை காற்பந்துப் போட்டிக்கு, 1974 மற்றும் 1978 ஆகிய ஆண்டுகளில் மட்டுமே தகுதிபெறாமல் இருந்திருக்கிறது. மொத்தமாக, ஏழுமுறை உலகக்கோப்பைப் போட்டிகளுக்குத் தகுதிபெற்றிருக்கிறது. 1966 உலகக்கோப்பை கால்பந்துப் போட்டியில் நான்காம் இடம் பெற்றதே இவ்வணியின் சிறப்பான செயல்பாடாகும்; இதில், அரையிறுதியில் மேற்கு செருமனி அணியிடம் 2-1 என்ற இலக்குக் கணக்கில் தோல்வியுற்றது. 

சோவியத் யூனியன், ஐந்து ஐரோப்பிய கால்பந்தாட்டப் போட்டிகளுக்குத் தகுதிபெற்றது.  முதன்முதலில் நடத்தப்பட்ட 1960 யூரோவின் இறுதிப் போட்டியில் யூகோஸ்லாவிய அணியை 2-1 என்ற இலக்குக் கணக்கில் வென்று கோப்பையைக் கைப்பற்றியது. மேலும், 1964, 1972 மற்றும் 1988-ஆம் ஆண்டுகளில் நடந்த போட்டிகளில் இரண்டாம் இடம் பெற்றது; 1968-இல் நான்காம் இடம்பெற்றது.

சோவியத் யூனியன், கோடை ஒலிம்பிக் விளையாட்டுப் போட்டிகளிலும் பங்கேற்றது; 1956 மற்றும் 1988-ஆம் ஆண்டுகளில் தங்கம் வென்றது.

## குறிப்புகள்

## வெளியிணைப்புகள்
*RSSSF archive of results 1923-1991/92
*RSSSF  archive of most capped players and highest goalscorers
*Football in Soviet Union
*Russia Team Profile including old Soviet Union World Cup qualifications 
*Russia (Soviet Union) National Football Team 
*Team history 

பகுப்பு:தேசியக் கால்பந்து அணிகள்
அங்கேரி தேசிய காற்பந்து அணி

**அங்கேரி தேசிய காற்பந்து அணி** (**Hungary national football team**), பன்னாட்டுக் காற்பந்தாட்டப் போட்டிகளில் அங்கேரி நாட்டின் சார்பில் பங்கேற்கும் காற்பந்து அணியாகும்.  இதனை, அங்கேரிய காற்பந்துக் கூட்டமைப்பு மேலாண்மை செய்கிறது.

மூன்று முறை ஒலிம்பிக் விளையாட்டுப் போட்டிகளில் தங்கப் பதக்கத்தை வென்ற அணியான அங்கேரி, 1938 மற்றும் 1954 உலகக்கோப்பை கால்பந்துப் போட்டிகளில் இறுதிப் போட்டியை எட்டியிருக்கிறது.  மேலும், 1964 யூரோ போட்டியில் மூன்றாம் இடத்தைப் பிடித்திருக்கிறது.  பன்னாட்டுக் காற்பந்தாட்டப் போட்டிகளில் மிக நீண்ட தோல்வி-பெறாத ஓட்டத்தைக் கண்ட அணியாக அங்கேரி இருக்கிறது; 4 ஆண்டுகள் நீடித்த இந்த ஓட்டத்தில், அவ்வணி 31 போட்டிகளில் தோல்விபெறாமலிருந்தது.  இந்த ஓட்டத்தில், *நூற்றாண்டின் சிறந்த கால்பந்துப் போட்டி*யாகக் கருதப்படும் *இங்கிலாந்து (எ) அங்கேரி (1953)* போட்டியும் இடம்பெற்றிருப்பது சிறப்பு.

கால்பந்து வரலாற்றில் சிறந்த வீரர்களில் ஒருவராகக் கருதப்படும் ஃபெரெங்க் புஸ்கஸ் அங்கேரி அணி வீரர் ஆவார்; இவரே, 20-ஆம் நூற்றாண்டின் அதிக கோல்கள் அடித்தவர் என்ற பெருமைக்கு உரியவர்.  அவரது பெயரில் ஃபிஃபா விருது வழங்கப்படுகிறது; அவ்வாண்டின் மிகச்சிறந்த கோல் அடித்தவருக்கு அவ்விருது அளிக்கப்படும்.  உலகக் காற்பந்தாட்ட அணிகளிலேயே மிக அதிக *எலோ தரவரிசைப் புள்ளிகள்* பெற்ற அணி அங்கேரி தேசிய காற்பந்து அணியாகும்; 1954-ஆம் ஆண்டில் அவ்வணி 2166 புள்ளிகள் பெற்றிருந்ததே இதுவரையான உச்சகட்ட சாதனையாகும்.

## குறிப்புதவிகள்

## வெளியிணைப்புகள்
*Hungarian Football Federation
*Tickets related to the Hungarian National Football Team (En/Hun)
*Old crests of the Hungarian National Football Team (En/Hun)
*Every Olympic match with theHungarian National Football Team (En/Hun)
*National Team (some statistics) (Hun)
*RSSSF archive of results 1902–
*RSSSF archive of most capped players and highest goalscorers
*RSSSF archive of coaches 1902–
*IFFHS Archive: 1902–1910
*Hungary in World Cups/Planet World cup/
*Aranycsapat – 'The Golden Team'  (Hun)
*The best website about Hungary's football history  (in Dutch)
*sportmuzeum 
*Hungarian goals (Magyar Gólok) 

பகுப்பு:தேசியக் கால்பந்து அணிகள்
செக்கோசிலோவாக்கியா தேசிய காற்பந்து அணி

**செகோஸ்லாவாக்கியா தேசிய காற்பந்து அணி** (**Czechoslovakia national football team**), பன்னாட்டுக் காற்பந்தாட்டப் போட்டிகளில் 1922 முதல் 1992-ஆம் ஆண்டுவரை செகோஸ்லாவாக்கியா நாட்டின் சார்பில் பங்கேற்ற காற்பந்து அணியாகும்.  1992-ஆம் ஆண்டில் செகோஸ்லாவாக்கியாவின் பிளவுக்குப் பிறகு, செக் குடியரசு தேசிய காற்பந்து அணி இதன் தொடர்ச்சியாக உள்ளது.

செகோஸ்லாவாக்கிய கால்பந்துச் சங்கம் இவ்வணியை மேலாண்மை செய்துவந்தது.  உலகக்கோப்பை காற்பந்துப் போட்டிகளில் இரண்டு முறை (1934 மற்றும் 1962) இறுதிப் போட்டியை எட்டியிருக்கிறது.  1976-ஆம் ஆண்டில் ஐரோப்பிய கால்பந்தாட்டப் போட்டியை வென்றிருக்கிறது.

## குறிப்புதவிகள்

பகுப்பு:தேசியக் கால்பந்து அணிகள்
காற்பந்து
போலந்து தேசிய காற்பந்து அணி

**போலந்து தேசிய காற்பந்து அணி** (**Poland national football team**; ), பன்னாட்டுக் காற்பந்தாட்டப் போட்டிகளில் போலந்து நாட்டின் சார்பில் பங்கேற்கும் கால்பந்து அணியாகும்.  இதனை, போலந்து நாட்டின் கால்பந்துக் கட்டுப்பாட்டு அமைப்பான போலந்து கால்பந்துச் சங்கம் மேலாண்மை செய்கிறது.  இவ்வணியின் விளையாட்டரங்கம், வார்சா நகரில் உள்ள *தேசிய விளையாட்டரங்கம்* ஆகும்.

70-களில் இருந்த போலந்து அணியே, இதுநாள்வரையிலான சிறந்த போலந்து அணியாகும்.  1974 மற்றும் 1982 ஆகிய ஆண்டுகளில் உலகக்கோப்பை கால்பந்துப் போட்டிகளில் மூன்றாம் இடம் பெற்றது.  1972-ஆம் ஆண்டில் மியூனிக்கில் நடைபெற்ற கோடை ஒலிம்பிக் விளையாட்டுப் போட்டிகளில் தங்கப் பதக்கம் வென்றது.  மேலும், 1976 (மான்டிரியோல்) மற்றும் 1992 (பார்செலோனா) கோடை ஒலிம்பிக் போட்டிகளில் வெள்ளிப் பதக்கத்தைக் கைப்பற்றினர்.

ஐரோப்பிய கால்பந்தாட்டப் போட்டிகளுக்கு, முதன்முறையாக 2008-இல் தகுதிபெற்றது.  மேலும், 2012-ஆம் ஆண்டில் உக்ரைன்-உடன் சேர்ந்து ஐரோப்பிய கால்பந்தாட்டப் போட்டியை நடத்தியதன் காரணமாக, போட்டிக்கு நேரடித் தகுதிபெற்றது.  இவ்விரு போட்டிகளின் குழுநிலைகளிலும் கடைசி இடத்தையே போலந்து அணி பிடித்தது.

## குறிப்புதவிகள்

## வெளியிணைப்புகள்
* Official website  
* 90minut.pl – Polish national team at 90minut.pl 
* Polish national team news at PolishFootballOnline.com 
* Poland – Record International Players; most capped players & top goalscorers at RSSSF.com
* All matches of Poland national football team 

பகுப்பு:தேசியக் கால்பந்து அணிகள்
பல்கேரிய தேசிய காற்பந்து அணி

**பல்கேரியா தேசிய கால்பந்து அணி** (**Bulgaria national football team**; ; ), பன்னாட்டுக் கால்பந்தாட்டப் போட்டிகளில் பல்கேரியா நாட்டின் சார்பாக பங்குகொள்ளும் கால்பந்து அணியாகும்.  இதனை பல்கேரிய கால்பந்து ஒன்றியம் மேலாண்மை செய்கிறது.

உலகக்கோப்பை கால்பந்துப் போட்டிகளில் இவ்வணியின் சிறந்த செயல்பாடு 1994-ஆம் ஆண்டில் அரையிறுதியை எட்டியதாகும்; இப்போட்டியில், அவர்கள் நான்காம் இடம் பிடித்தனர்.  பல்கேரிய அணி, அவ்வப்போது உலகளவில் சிறந்த அணிகளை தோற்கடித்தாலும் கடந்த சில காலமாக அவர்கள் எந்தவொரு பன்னாட்டுப் போட்டிக்கும் தகுதிபெறவில்லை;  கடைசியாக, யூரோ 2004-க்கு தகுதிபெற்றனர்.

## குறிப்புதவிகள்

## வெளியிணைப்புகள்
* 
* Bulgarian football - history, teams, stadiums, fan clubs 
* RSSSF archive of results 1924-
* Planet World Cup archive of results in the World Cup
* Planet World Cup archive of squads in the World Cup
* Planet World Cup archive of results in the World Cup qualifiers
* Soccerway page
* UEFA Euro 1968 Quarter-Finals

பகுப்பு:தேசியக் கால்பந்து அணிகள்
துருக்கி தேசிய காற்பந்து அணி

**துருக்கி தேசிய காற்பந்து அணி** (**Turkey national football team**), சங்கக் கால்பந்துப் போட்டிகளில் துருக்கியின் சார்பில் பங்குபெறும் கால்பந்து அணியாகும்.  ஐரோப்பிய கால்பந்து சங்கங்களின் ஒன்றியத்தின் உறுப்பு சங்கமான, துருக்கி கால்பந்துச் சங்கம் இதனை மேலாண்மை செய்கிறது.

துருக்கி தேசிய காற்பந்து அணி மூன்று முறை (1950, 1954 மற்றும் 2002) உலகக்கோப்பை கால்பந்துப் போட்டிகளுக்குத் தகுதிபெற்றுள்ளது; ஆயினும், 1950-ஆம் ஆண்டுப் போட்டிகளிலிருந்து விலகிக்கொண்டனர்.  ஐரோப்பிய கால்பந்தாட்டப் போட்டிகளுக்கும் மூன்று முறை தகுதிபெற்றுள்ளனர்; 1996, 2000 மற்றும் 2008.  முக்கியத்துவம் வாயந்த போட்டிகளில் மூன்றுமுறை அரையிறுதியை எட்டியுள்ளனர்: 2002 உலகக்கோப்பை கால்பந்து, 2003 ஃபிஃபா கூட்டமைப்புக்களின் கோப்பைப் போட்டி மற்றும் யூரோ 2008.

## குறிப்புதவிகள்

## வெளியிணைப்புகள்
*Turkish Football Federation website  

பகுப்பு:தேசியக் கால்பந்து அணிகள்
2000 கோடைக்கால ஒலிம்பிக் விளையாட்டுப் போட்டிகள்

**ஒலிம்பிக் விளையாட்டுப் போட்டிகள்** என்பது 2000ல் ஆத்திரேலியாவின் சிட்னி மாநகரில் நடந்த கோடைகால ஒலிம்பிக் ஆகும். இப்போட்டி அதிகாரபூர்வமாக XXVII ஒலிம்பிக் எனப்பட்டது. இப்போட்டிகள் செப்தெம்பர் 15 முதல் அக்டோபர் 1 வரை நடைபெறுகிறது. இப்போட்டியை நடத்தியதின் மூலம் இந்த நூற்றாண்டின் முதல் ஒலிம்பிக்கை நடத்திய பெருமையை சிட்னி பெற்றது.  இப்போட்டிகளுக்கு அண்ணளவாக 6.6பில்லியன் ஆத்திரேலிய டாலர் செலவாகியது.  ஆத்திரேலியாவில் நடத்தப்படும் இரண்டாவது ஒலிம்பிக் இதுவாகும். 1956இல் மெல்பேர்ண் நகரில் ஒலிம்பிக் நடந்தது முதல் தடவையாகும்.

199 நாடுகள் இதில் பங்கேற்கின்றன. இது 1996 போட்டியில் பங்கேற்றதைவிட இரண்டு அதிகமாகும். கிழக்குத் திமோரில் இருந்து நான்கு பேர் தனிப்பட்ட முறையில் ஒலிம்பிக் கொடியின் கீழ் போட்டியிட்டனர். பலாவு, மைக்குரோனீசியக் கூட்டு நாடுகள், எரித்திரியா ஆகியவை முதல் முறையாக போட்டியிட்டன. தாலிபான்களின் ஆட்சியில் பெண்கள் மோசமாக நடத்தப்பட்டதாலும் விளையாட்டுக்கு தடைவிதிக்கப்பட்டிருந்ததாலும் ஆப்கானித்தானுக்கு போட்டியிட தடைவிதிக்கப்பட்டிருந்தது.

மூன்று தங்க பதக்கத்தையும் இரண்டு வெண்கல பதகத்தையும் வென்ற அமெரிக்காவின் மெரியன் சோன்சு தான் தடைசெய்யப்பட்ட போதை மருந்தை உட்கொண்டாதாக அக்டோபர் 2007ல் அறிவித்து ஒலிம்பிக்கில் பெற்ற பதக்கங்களை துறந்தார். ஒலிம்பிக் ஆணையகம் மரியமின் 5 பதக்கங்களையும் அவர் தொடர் ஓட்ட குழுவினரின் பதக்கத்தையும் பறிக்கப்பட்ட போதிலும் குழுவினர் பதக்கத்தை தக்கவைத்துக்கொள்ள வாய்ப்பு கொடுத்தது. இறுதியாக அவரின் தொடர் ஓட்ட குழுவினரின் பதக்கங்கள் திருப்பி அளிக்கப்பட்டன. மெரியன் சோன்சு இரண்டு ஆண்டுகளுக்கு போட்டியில் ஈடுபட உலக தடகள அமைப்பால் தடைவிதிக்கப்பட்டார்.

2008 ஆகத்து 2 அன்று அன்டானியோ பென்னிகுரோவ் தடைசெய்யப்பட்ட போதை மருந்தை உட்கொண்டாதாக தெரிவித்ததால் அமெரிக்க ஆண்கள் 400x4 தொடர் ஓட்ட குழுவின் பதக்கங்கள் பறிக்கப்பட்டன. இறுதி ஓட்டத்தில் கலந்துகொண்ட நால்வரில் மூவர் போதை மருந்து உட்கொண்டதாக சோதனையில் தெரியவந்தது. ஆரம்ப ஓட்டத்தில் கலந்து கொண்ட ஆஞ்சலொ தைலரும் உலக சாதனையாளர் மைக்கேல் ஜான்சனும் குற்றம் சாட்டப்படவில்லை. இது மைக்கேல் ஜான்சனுக்கு ஐந்தாவது தங்கமாகும்.  அன்டானியோவின் கூற்றால் தான் ஏமாற்றப்பட்டுவிட்டதாக உணர்வதால் இந்த தங்கப்பதக்கத்தை முன்பே தான் திருப்பிதர முடிவெடுத்துள்ளதாகவும் அவர் தெரிவித்தார்.  இப்போட்டியின் தங்கப்பதக்கம் யாருக்கும் அளிக்கப்படவில்லை.

ஏப்பிரல் 28, 2010 அன்று ஒலிம்பிக் ஆணையகம் சீனாவின் பெண்கள் சீருடற்பயிற்சிகள் அணி பெற்ற வெண்கலப்பதக்கத்தை அப்போட்டியில் அனுமதிக்கப்பட்டதை(16 வயது) விட வயது 2 வயது குறைந்தவரை கொண்டு பெறப்பட்டதால் திரும்ப பெற்றது. அப்பதக்கம் அமெரிக்காவிற்கு வழங்கப்பட்டது.

சனவரி 16, 2013ல் ஒலிம்பிக் ஆணையகம் லான்சு ஆம்ஸ்டிராங் மிதிவண்டி போட்டியில் பெற்ற வெண்கலப்பதக்கத்தை அவர் ஏமாற்றி பெற்றார் என்று திரும்ப பெற்றது.

## ஒலிம்பிக் நடத்த போட்டியிட்ட நகரங்கள்

1993ம் ஆண்டு   மான்டே கார்லோ  நகரில் நடைபெற்ற ஒலிம்பிக் ஆணையகத்தின் 101வது அமர்வில் 2000வது ஆண்டு கோடைகால ஒலிம்பிக்கை நடத்த நடைபெற்ற தேர்தலில் சிட்னி ஒலிம்பிக் போட்டியை நடத்த தேர்ந்தெடுக்கப்பட்டது.

## பதக்கப் பட்டியல்
மொத்தம் 80 நாடுகள் பதக்கம் பெற்றன,

## மேற்கோள்கள்

பகுப்பு:கோடைக்கால ஒலிம்பிக் விளையாட்டுகள்
பகுப்பு:ஆத்திரேலியாவில் விளையாட்டு
பகுப்பு:2000 இல் விளையாட்டுகள்
ரெய்க்ஸ்டாக் கட்டடம்

**ரெய்க்ஸ்டாக் கட்டடம்** (*Reichstag building*, ; உத்தியோகபூர்வமாக: *Plenarbereich Reichstagsgebäude*) என்பது பேர்லினில் அமைந்துள்ள வரலாற்று மாளிகையும், செருமானிய பேரரசின் ரெய்க்ஸ்டாக் என்றழைக்கப்படும் நாடாளுடன்றமும் ஆகும். இது 1894 இல் திறக்கப்பட்டு 1933 தீயினால் பாரதூரமாக சேதமாகும் வரை நாடாளுடன்றமாகச் செயற்பட்டது. இரண்டாம் உலகப்போரின் பின் இக்கட்டடம் பாவனைக்கு இல்லாதுபோனது. மேற்கு, கிழக்கு செருமனிகளின் நாடாளுடன்றங்கள் வெவ்வேறு இடங்களின் இயங்கின.

1960 இல் அழிவுற்றிருந்த கட்டடம் பகுதியாக புதுப்பிக்கப்பட்டது. ஆயினும், 3 ஒக்டோபர் 1990 இல் செருமானிய மீளிணைவு வரை முழுமையான புதுப்பித்தல் மேற்கொள்ளப்படவில்லை. அதன் பின் ஆரம்பிக்கப்பட்ட முழுமையான புதுப்பித்தல் 1999 இல் நிறைவுற்று, செருமானிய நாடாளுடன்ற கூடுமிடமாக மாறியது.

## உசாத்துணை

## வெளி இணைப்புகள்

* Website of the German parliament
* panoramas and other images of the German Reichstags building in Berlin 
* Wrapped ''Reichstag'' 
* Learn about the Reichstag's Architecture
* Photos of the Reichstag from 1989 and Photos of the 1945 Battle for the Reichstag.
* Article in Exberliner Magazine 
* Reichstag and vicinity at dawn, July 1971. From the "Berlin 1969" website.
* Panoramic view of The Reichstag (building)

பகுப்பு:செருமனி
மருத்துவக் கழிவுகள்

**மருத்துவக் கழிவுகள்** என்பது மருத்துவமனையில் நோயாளிக்கு அளிக்கப்படும் சிகிச்சைக்குப் பிறகு, வெளியேற்றப்படும் கழிவுப் பொருள்கள் ஆகும். அதாவது பயன்படுத்தப்பட்ட சிரிஞ்சுகள், ஊசிகள், கத்தி, ரத்தக்குழாய்கள், செயற்கை சுவாசக் குழாய்கள், ரத்தம் மற்றும் சீழ் துடைக்கப்பட்ட பஞ்சுகள், பேண்டேஜ் துணிகள், கையுறைகள் போன்றவை. அத்துடன் பல்வேறு சந்தர்ப்பங்களில் அகற்றப்படும் விரல்கள் அல்லது கை, கால் போன்ற உறுப்புகளும் நுண்ணுயிர்க் கிருமிகள் கலந்த கழிவுகளும் காலாவதியாகும் மருந்துப் பொருள்களும்கழிவுகள் பட்டியலில் சேர்க்கப்படுகின்றன. "ட்ரீட்மெண்ட் பிளாண்ட்'டுகளில் "இன்சினரேட்டர்', "மைக்ரோவேவ்ஸ்' போன்ற எரிப்பான்கள் மூலம் உயர் வெப்பநிலையில் எரித்தல் போன்ற முறைகளைக் கையாண்டு மருத்துவக்கழிவுகள் அழிக்கப்படுகின்றன.

பகுப்பு:மருத்துவம்
அகில இலங்கை ஜம்இய்யதுல் உலமா

**அகில இலங்கை ஜம்மியதுல் உலமா** (*All Ceylon Jamiyyathul Ulama*) என்பது இலங்கை இசுலாமிய சமூகத்தின் சமூக சமய மற்றும் சமூக தலைமை வழங்கும் இசுலாமிய இறையியல் என்ற உச்ச மத அமைப்பு ஆகும். இது முஸ்லிம்கள் சார்பில் பல விடயங்களில் தலைமை தாங்கி வருகின்றது.

## உசாத்துணை
*ACJU to stop issuing halaal certificates 
*All Ceylon Jamiyyathul Ulama (ACJU) Meets Muslim Ministers and MPs
*All Ceylon Jamiyyathul Ulama sets record straight over ill-informed misconceptions 
*ACJU CLEARS THE AIR ON HALAL CERTIFICATION
*ACJU wants Govt. to issue halal certification
*ACJU to remove Halal logo in SL 
*ACJU stops issuance of Halal certificates; separate company to take over operations 

## மேற்கோள்கள்

பகுப்பு:இலங்கையில் இசுலாம்
பகுப்பு:இசுலாமியப் பண்பாடு
சிந்துபால்சோக் மாவட்டம்

**சிந்துபால்சோக் மாவட்டம்** (} நேபாளத்தின் 75 மாவட்டங்களில் ஒன்று.இம்மாவட்டம் நேபாளத்தின் மத்தியப் பிராந்தியத்தில் உள்ள பாக்மதி மாநிலத்தில் அமைந்த  13 மாவட்டங்களில் ஒன்றாகும்.  இதன் பரப்பளவு 2,542 சதுர கி.மீ. இதன் நிர்வாகத் தலைமையிடம் சௌதாரா நகரம். இம்மாவட்டத்தில் மூன்று லட்சத்திற்கும் குறைவான மக்கள் வசிக்கின்றனர்.. 25 ஏப்ரல் 2015 அன்று ஏற்பட்ட நேபாள நிலநடுக்கத்தில் இப்பகுதியில் மட்டும் 40,000 வீடுகள் முற்றிலும் சேதமடைந்துள்ளதாக தெரிவிக்கப்பட்டுள்ளது.இது காத்மண்டுவில் இருந்து நூறு கி.மீ தொலைவில் உள்ளது.

## ஊடகம்
லோக்பிரியா தைனிக், சிந்துபால்சோக் உள்ளிட்ட நேபாள மொழி நாளிதழ்கள் வெளியாகின்றன.

## சுற்றுலா
இங்கு கௌராதி பீமோஷ்வர் கோயில், தௌதாலி மாய் கோயில், சுங்கோசி கபேஷ்வர் கோயில் உள்ளிட்ட பல கோயில்கள் உள்ளன. இங்கு படகு போக்குவரத்தும் உண்டு. தாம்சே, குன்டே, யங்கிமா தந்தா உள்ளிட்ட மலைப்பகுதிகளும் இங்குள்ளன. மலை ஏற்ற வீரர்களுக்கு இம்மாவட்டம் பொருத்தமான இடமாக உள்ளது.
## இதனையும் காண்க
* நேபாளத்தின் மாவட்டங்கள்
* நேபாள மாநிலங்கள்
* நேபாள நகரங்கள்
*நேபாள கிராமிய நகராட்சிகள்

## சான்றுகள்

## வெளி இணைப்புகள்
*Merosindhu.com : ''Sindhupalchok District'' 
*Panch Pokhari  
*Helambu 
*Bhairav Kunda 
*Sindhusandesh (सिन्धुसन्देश) 

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
பகுப்பு:சிந்துபால்சோக் மாவட்டம்
ஜூல்ஸ் ரிமெட்

**ஜூல்ஸ் ரிமெட்** (**Jules Rimet**; அக்டோபர்-14, 1873 – அக்டோபர்-16, 1956), பிரெஞ்சு கால்பந்து நிர்வாகி ஆவார்.  1921-முதல் 1954 வரை பன்னாட்டுக் கால்பந்து சங்கங்களின் கூட்டமைப்பின் தலைவராக இருந்தார்; இவர் ஃபிஃபாவின் மூன்றாவது தலைவர் ஆவார்.  மேலும், 1919 முதல் 1946 வரை பிரெஞ்சு கால்பந்துக் கூட்டமைப்பின் தலைவராகவும் பதவி வகித்துள்ளார்.  இவரின் முயற்சியின் பயனாக, முதல் உலகக்கோப்பைப் போட்டி 1930-இல் நடத்தப்பட்டது.  இவரைப் பெருமைப்படுத்தும் வண்ணமாக உலகக்கோப்பை வெற்றிக்கிண்ணத்துக்கு ஜூல்ஸ் ரிமெட் கோப்பை என்று பெயரிடப்பட்டது.
## மேற்சான்றுகள்

பகுப்பு:1873 பிறப்புகள்
பகுப்பு:1956 இறப்புகள்